Porodična vozila - podrška teroru?, 9/1/03. - 2003-01-09
Jedna grupa američkih aktivista, kojoj je cilj smanjiti što je mogućno više američku ovisnost o stranoj nafti, je proizvela par televiz
S početkom u nedjelju 12 Januara, tv gledatelji u Sjedinejnim Državama će imati priliku , barem u nekoliko velikih američkih gradova, vidjeti reklamu protiv u Americi vrlo popularnog porodičnog vozila, SUV-ja. Reklame su sačinili aktivisti nedavno osnovane grupe koja se zove ”Projekt Detroit“, i koja se nada da će uvjeriti potrošače da vozila SUV” koja gutaju istinski puno benzina, u stvari potpomažu američku ovisnost o inostranoj nafti, i time stvaraju veću prijetnju nacionalnoj sigurnosti. TV reklame u trajanju od po 30 sekundi predočavaju argument prema kojemu novac kojim se plaća benzin za vozila SUV” u stvari ide u ruke teroristima. Jedna od dvije reklame se završava riječima : Šta vaš SUV radi našoj nacionalnoj sigurnosti? U zemlji gdje na milijuni ljudi voze upravo ta vozila, nema sumnje da su takve reklame provokativne, i da su izazvale pažnju; čak šta više, nekoliko tv stanica je odbilo da ih objavljuje. Projekat Detroit je grupa na čijem je čelu Arriana Huffington, koja je ostavila svoj SUV i prebacila se na hibridno auto koje ide pola na benzin, pola na struju, nakon terorističkih napada 11 septembra. Predstavljajući reklame grupe kojoj je načelu, gospodja Huffington je izmedjuostaloga rekla da bheba organizacija želi svojim reklamama komunicirati ne samo s običnim gradjanima, nego i sa političarima; HUFFINGTON Mi u stvari tražimo od svakog pojedinog američkog gradjanina da povede zemlju u dobrom pravcu, što zvaničnici u Washingtonu nisu do sada uspjeli. niti jedna od dvije stranke nije se sjetila objaviti poziv na akciju, u trenucima kada je svako ispitivanje javnog mišljenja pokazivalo jasno da su gradjani spremni na akciju za svoju zemlju. Uostalom nakon 2. svjetskog rata bili smo ograničeni na tri galona benzina nedjeljno, što je količina koju jedan SUV potroši ako se odvezete od stana do najbližeg kafea, i natrag. Medjutim brojni posjetitelji auto- izložbe koja se trenutno održava u Los Angelesu, uglavnom su reagirali isto : ne vjeruju da će dvije reklame grupe Projekt Detriot , imati velikog utjecaja na to da ljudi prestanu koristiti SUV-e. Mislim jednostavno da Amerikanci zbilja vole taj auto. Pogledat će ove reklame i vjerovatno pomisliti: ova je teroija zbilja nategnuta. pa čak ako i ima neke istine u njoj, kaže gradjanin Jeff Atkinson. Reklame protiv vozila tipa SUV trebaju se početi prikazivati u Detroitu, Los Angelesu, New Yorku i Washingtonu.